PATVIRTINTA

Rietavo Lauryno Ivinskio gimnazijos

direktoriaus 2017 m.balandžio 18 d.

įsakymu Nr. V-100

**RIETAVO LAURYNO IVINSKIO GIMNAZIJA**

**PIRMOSIOS PAGALBOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Rietavo Lauryno Ivinskio gimnazijos (toliau tekste – Gimnazija) pirmosios pagalbos organizavimo tvarkos aprašas (toliau tekste – Aprašas) parengtas vadovaujantis LR Sveikatos apsaugos ministro 2003 m. liepos 11d. įsakymu Nr. V-450 “Dėl sveikatos priežiūros ir farmacijos specialistų kompetencijos teikiant pirmąją medicinos pagalbą, pirmosios medicinos pagalbos vaistinėlių ir pirmosios pagalbos rinkinių“(Žin., 2003, Nr. 79-3605); LR Sveikatos apsaugos ministro ir švietimo ir mokslo ministro 2016 m. liepos 21 d. įsakymu Nr. V-966/V-672 „Visuomenės sveikatos priežiūros mokykloje tvarkos aprašas“; LR Švietimo ir mokslo ministro įsakymas 2000 m. vasario 11 d. Nr. 113 „Dėl moksleivių nelaimingų atsitikimų tyrimo, registravimo ir apskaitos nuostatų“; LR Sveikatos apsaugos ministro 2008 m. sausio 28 d. įsakymu Nr. V- 69 „Dėl privalomojo pirmosios pagalbos mokymo programos, privalomojo higienos įgūdžių mokymo programos ir privalomojo mokymo apie alkoholio ir narkotikų žalą žmogaus sveikatai mokymo programos patvirtinimo“; LR Sveikatos apsaugo ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“; LR Sveikatos apsaugo ministro 2016 m. sausio 26 d. įsakymu Nr.V-93 „Dėl Lietuvos higienos normos HN 75:2016 „Įstaiga vykdanti ikimokyklinio ir/ar priešmokyklinio ugdymo programą. Bendrieji sveikatos saugos reikalavimai.“

2. Aprašas reglamentuoja pirmosios pagalbos organizavimą Gimnazijoje.

**II. PIRMOSIOS PAGALBOS ORGANIZAVIMAS**

3. Gimnazija privalo sudaryti saugias ugdymo ir darbo sąlygas ugdytiniams ir darbuotojams.

4. Gimnazijos darbuotojai gali dirbti tik teisės akto nustatyta tvarka pasitikrinę sveikatą ir įgiję higienos žinių, o pedagoginiai darbuotojai ir pirmosios pagalbos teikimo klausimais bei turėti galiojančius sveikatos žinių atestavimo pažymėjimus (1.4.).

5. Mokytojas, grupės/klasės vadovas turi užtikrinti mokinių/vaikų saugumą ugdymo proceso, organizuotų renginių, sporto varžybų, išvykų ir ekskursijų metu.

6. Gimnazijos sporto salėje, dirbtuvėse gerai matomoje vietoje ir sveikatos kabinete Gimnazijos vadovo nustatytoje vietoje, turi būti pirmosios pagalbos rinkinys, kurio sudėtis ir apimtis turi atitikti teisės akto reikalavimus. Rinkiniai turi būti lengvai pasiekiami ugdymo metu Gimnazijos darbuotojams. Už pirmosios pagalbos rinkinio priežiūrą ir jo papildymą atsakingas Gimnazijos direktorius arba jo paskirtas asmuo.

7. Kiekvienoje priešmokyklinio ugdymo patalpoje privalo būti pirmos pagalbos rinkiniai.

8. Pirmosios pagalbos rinkiniu gali naudotis asmenys, teikiantys pirmąją pagalbą.

9. Visuomenės sveikatos priežiūros specialistas visus mokinių/vaikų apsilankymus pas specialistą dėl traumos, nelaimingo atsitikimo, negalavimo registruoja Klaipėdos rajono savivaldybės visuomenės sveikatos biuro vidaus nustatyta tvarka.

10. Gimnazijoje įvykusios traumos, įvykiai nelaimingo atsitikimo metu registruojami teisės aktų nustatyta tvarka (1.3.) Nelaimingus atsitikimus registruoja ugdymo Gimnazijos direktorius ar jo paskirtas asmuo.

11. Ūmiai susirgus mokiniui/vaikui ar įvykus nelaimingam atsitikimui, Gimnazijos darbuotojai nedelsdami apie mokinio/vaiko sveikatos būklę informuoja Gimnazijos direktorių, visuomenės sveikatos priežiūros specialistą ir mokinio/vaiko tėvus/globėjus ir kitas institucijas, numatytas teisės akte (1.3).

12. Įvykus traumai, nelaimingam atsitikimui, incidentui ar sužinojus apie juos, Gimnazijos pedagogai, visuomenės sveikatos priežiūros specialistas, esantis Gimnazijoje, nedelsiant teikia pirmąją pagalbą, praneša Gimnazijos direktoriui, kviečia greitąją medicinos pagalbą (toliau - GMP), tel. 112.

13. Iškvietus GMP ir kol atvyks tėvai, jei mokinys/vaikas gabenamas į gydymo įstaigą, jį lydį Gimnazijos direktoriaus paskirtas asmuo arba visuomenės sveikatos priežiūros specialistas.

14. Kiekviena situacija ar nelaimingas atsitikimas analizuojami Gimnazijoje ir tam pritaikomos prevencinės priemonės.

**III. BAIGIAMOSIOS NUOSTATOS**

15. Visuomenės sveikatos priežiūros specialistas savo funkcijoms vykdyti pasitelkia Gimnazijos bendruomenę (pedagogus, mokinius, jų tėvus/globėjus).

16. Tvarkos vykdymo kontrolę vykdo Gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA:

Klaipėdos raj. savivaldybės visuomenės sveikatos biuro

Direktorė Neringa Tarvydienė